Neuvoston asetus (EY) N:o 1588/96, annettu 30 päivänä heinäkuuta 1996, naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta markkinointivuoden ja kausiporrastuksen osalta



Virallinen lehti nro L 206 , 16/08/1996 s. 0023 - 0024



NEUVOSTON ASETUS (EY) N:o 1588/96, annettu 30 päivänä heinäkuuta 1996, naudanliha-alan yhteisestä markkinajärjestelystä annetun asetuksen (ETY) N:o 805/68 muuttamisesta markkinointivuoden ja kausiporrastuksen osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että asetuksen (ETY) N:o 805/68 (4) 4 artiklassa vahvistetaan markkinointivuoden aluksi huhtikuun ensimmäinen maanantai; kokemus on osoittanut, että markkinointivuosi on parempi aloittaa kunkin vuoden 1 päivänä heinäkuuta ja päättää 30 päivänä kesäkuuta seuraavana vuonna, asetuksen (ETY) N:o 805/68 4 c artiklan 3 kohdan mukaisesti komissio on laatinut neuvostolle osoitetun kertomuksen naudanliha-alan tilanteesta ja erityisesti uudistuksen yhteydessä käyttöön otettuun uuteen palkkiojärjestelmään kuuluvien tiettyjen toimenpiteiden toimivuudesta; tämän kertomuksen johtopäätösten perusteella olisi mukautettava mainittu asetus, asetuksen (ETY) N:o 805/68 4 c artiklassa tarkoitetun kausiporrastuspalkkion seurauksena on laidunkauden ulkopuolella teurastettujen kastroitujen sonnien lukumäärä noussut selvästi; luonnonolojensa ja tuotantorakenteensa vuoksi Irlanti sekä vähäisemmässä määrin Pohjois-Irlanti ovat alueita, joissa teurastusten kausiporrastukset vaikuttavat eniten ja tämän vuoksi palkkion myöntäminen yhdellä mutta ei toisella puolen saarta aiheuttaa häiriöitä niiden markkinoilla ja voi aiheuttaa tiettyjä terveyssyistä epätoivottuja eläinten vaihtoja; silloin kun palkkion myöntämiseen tarvittava kynnys ylitetään Irlannissa tai Pohjois-Irlannissa, palkkiota sovelletaan sekä Irlantiin että Pohjois-Irlantiin; kausiporrastukseen kuuluvien jäsenvaltioiden osalta on kuitenkin suotavaa jatkaa kyseisen palkkion myöntämistä vaikka tätä kynnystä ei ole ylitetty, mutta tällaisessa tapauksessa itse tuottajasektorin kustannuksella toisen erityispalkkioerän säädettyä määrää vastaavaa vähennystä vastaan; lopuksi nykyisin voimassa olevasta säädöstekstistä voisi päätellä, että palkkion saamiseksi eläin on teurastettava erityispalkkion saamista seuraavana vuonna, ja koska tämä ei ole suotavaa, olisi poistettava viittaus seuraavaan vuoteen; edellä mainituin perustein vaikuttaa aiheelliselta säilyttää kausiporrastuspalkkio tietyin parannuksin; ON ANTANUT TÄMÄN ASETUKSEN: 1 artikla Muutetaan asetus (ETY) N:o 805/68 seuraavasti: 1) Korvataan 4 artikla seuraavasti: "4 artikla Neuvoston määräenemmistöllä komission ehdotuksesta päättämiä poikkeuksia lukuun ottamatta markkinointivuosi alkaa 1 päivänä heinäkuuta ja päättyy 30 päivänä kesäkuuta seuraavana vuonna kaikkien 1 artiklassa tarkoitettujen tuotteiden osalta." 2) Muutetaan 4 c artikla seuraavasti: a) Korvataan 1 kohta seuraavasti: "1. Kun ajanjaksona 1 päivästä syyskuuta 30 päivään marraskuuta teurastettujen kuohittujen sonnien lukumäärä jossakin jäsenvaltiossa on yli 35 prosenttia vuosittain teurastettujen kuohittujen sonnien kokonaismäärästä, tuottajat voivat hakemuksesta saada 4 b artiklan mukaisesti myönnetyn erityispalkkion lisäpalkkiota (kausiporrastuspalkkiota). Kuitenkin jos edellä myöntämiseen tarkoitettu määrä ylittyy Irlannissa tai Pohjois-Irlannissa, palkkiota sovelletaan sekä Irlantiin että Pohjois-Irlantiin. Todettaessa 35 prosentin ylitys otetaan huomioon palkkiota saaneen eläimen teurastusvuotta edeltäneenä toisena vuonna suoritetut teurastukset. Tätä artiklaa sovellettaessa Yhdistynyttä kuningaskuntaa ja Pohjois-Irlantia pidetään erillisinä yksikköinä." b) Korvataan 2 kohdassa ilmaisu "sitä seuraavan vuoden" ilmaisulla "kyseisen vuoden". c) Korvataan 3 kohta seuraavasti: "3. Jos 1 kohdassa tarkoitettu määrä ei ylity, ne jäsenvaltiot, joiden tuottajat ovat aikaisemmin saaneet kausiporrastuspalkkiota ja joiden tuottamien kuohittujen sonnien määrä on enemmän kuin 60 prosenttia tuotettujen sonnien kokonaismäärästä, voivat päättää kyseisen palkkion myöntämisestä 60 prosentin määränä 2 kohdassa vahvistetuista määristä. Edellä mainitussa tapauksessa kyseisessä jäsenvaltiossa 4 b artiklan mukaisesti myönnetyn kuohittujen sonnien erityispalkkion toisen erän määrää vähennetään vastaavasti siten, että toimenpide ei aiheuta taloudellisia muutoksia kyseisen talousarviovuoden osalta. Tämä vähennys tehdään 27 artiklassa säädettyä menettelyä noudattaen ennen palkkion toisen erän lopullista maksamista. Täta toimenpidettä sovellettaessa Irlannin aluetta ja Pohjois-Irlannin aluetta pidetään yhtenä alueena tuotettujen sonnien määrää ja vastaavaa palkkiota laskettaessa." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 1996. Neuvoston puolesta H. COVENEY Puheenjohtaja (1) EYVL N:o C 125, 27.4.1996, s. 29 (2) EYVL N:o C 166, 10.6.1996 (3) EYVL N:o C 204, 15.7.1996, s. 57 (4) EYVL N:o 148, 28.6.1968, s. 24, asetus sellaisena kuin se on viimeksi muutettuna komission asetuksella (EY) N:o 1357/96 (EYVL N:o L 175, 13.7.1996, s. 9).